CELEX: 32013D0325
Language: el
Date: 2013-06-21 00:00:00
Title: 2013/325/ΕΕ: Απόφαση του Συμβουλίου, της 21ης Ιουνίου 2013 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Suomen Pankki

27.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 175/55
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Ιουνίου 2013
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Suomen Pankki
   (2013/325/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
   Έχοντας υπόψη τη σύσταση ΕΚΤ/2013/12 της Ευρωπαϊκής Κεντρικής Τράπεζας, της 26ης Απριλίου 2013, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Suomen Pankki (1).
   Εκτιμώντας τα ακόλουθα:
   
               1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               2)
            
            
               Η θητεία των εξωτερικών ελεγκτών της Suomen Pankki έληξε με το πέρας του λογιστικού ελέγχου για το οικονομικό έτος 2012. Είναι, επομένως, αναγκαίος ο διορισμός εξωτερικών ελεγκτών από το οικονομικό έτος 2013.
            
         
               3)
            
            
               Η Suomen Pankki επέλεξε την PricewaterhouseCoopers Oy, ως εξωτερικό ελεγκτή της για τα οικονομικά έτη 2013 έως 2019.
            
         
               4)
            
            
               Το διοικητικό συμβούλιο της ΕΚΤ συνέστησε να διορισθεί ;ως εξωτερικός ελεγκτής της Suomen Pankki για τα οικονομικά έτη 2013 έως 2019, η PricewaterhouseCoopers Oy.
            
         
               5)
            
            
               Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚτου Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 11 της απόφασης 1999/70/ΕΚ αντικαθίσταται από το ακόλουθο κείμενο:
   
      «11.   Η PricewaterhouseCoopers Oy εγκρίνεται ως εξωτερικός ελεγκτής της Suomen Pankki, για τα οικονομικά έτη 2013 έως 2019.».
   
   Άρθρο 2
   Η παρούσα απόφαση παράγει αποτελέσματα από την ημέρα της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.
   
      Λουξεμβούργο, 21 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         M. NOONAN
      
   
   
      (1)  ΕΕ C 126 της 3.5.2013, σ. 1.
   
      (2)  ΕΕ L 22 της 29.1.1999, σ. 69.